Br: 14-430/23-2597/2 04. april 2023. godine

Na osnovu člana 2 Zakona o potvrđivanju Sporazuma o osnivanju Međunarodnog fonda za poljoprivredni razvoj (IFAD), („Službeni list CG - Međunarodni ugovori“, broj 13/14), čl. 2 i 3 Uredbe o uslovima načinu i dinamici sprovođenja mjera agrarne politike za 2023. godinu – Agrobudžet („Službeni list CG“, broj 25/23) - mjera 2.1.17 podrška razvoju klastera u oblasti poljoprivrede, i u vezi sa realizacijom Zaključka Vlade broj 07-896 od 13.04.2017. godine, kojim je Vlada Crne Gore zadužila Ministarstvo poljoprivrede i ruralnog razvoja, pravnog prethodnika ovog ministarstva, da se stara o realizaciji Projekta razvoja klastera i transformacije ruralnih područja (RCTP), koji je finansiran od strane Međunarodnog fonda za razvoj poljoprivrede (IFAD) i Vlade Crne Gore, Ministarstvo poljoprivrede, šumarstva i vodoprivrede objavljuje

**P O Z I V**

**ZA PRIKUPLJANJE ISKAZA INTERESOVANJA ZA NABAVKU USLUGA REVIZIJE ZA 2023 GODINU**

Pozivaju se zainteresovana pravna lica registrovana za poslove revizije da dostave pismo namjere za izradu finansijskih izvještaja za potrebe međunarodnog Projekta razvoja klastera i transformacije ruralnih područja za period koji se odnosi na period 01.01.2023.- 31.12.2023. godine.

Zainteresovana pravna lica uz pismo namjere dužna su da dostave dokumentaciju iz koje se utvrđuje:

* Profil kompanije uz koji se dostavlja i izvod iz CRPS;
* Rješenje o izdavanju dozvole za obavljanje djelatnosti revizije izdatu od strane Ministarstva finansija;
* Licencu za obavljanje revizije za sve predložene kadrove, izdatu od strane nadležnog organa, u skladu sa Zakonom o reviziji ("Sl. list RCG", br. 1/17);
* Dokaze o referencama, odnosno dokaze o iskustvu o obavljanju poslova revizije-(Aneks iz Zahtjeva za iskazivanje interesovanja);
* Spisak zaposlenog predloženog stručnog kadra koje neposredno obavlja poslove revizije i njihove biografije (CV)- (Aneks iz Zahtjeva za iskazivanje interesovanja) i
* Popunjen i potpisan obrazac za samooveravanje (Aneks iz Zahtjeva za iskazivanje interesovanja)

Na osnovu dostavljenih pisama namjere, a nakon izvršene ocjene isunjenosti uslova utvrđenih u smjernicama za izbor revizora, Ministarstvo poljoprivrede, šumarstva i vodoprivrede uputiće odabranim pravnim licima Zahtjev za dostavljanje ponuda za izradu finansijskih izvještaja za period 01.01.2023.- 31.12.2023. godine.

Pravna lica koja su dostavila pismo namjere, a ne bude im poslat Zahtjev za dostavljanje ponude biće o tome obaviješteni pisanim putem.

Smjernice za izbor pravnog lica koje će vršiti poslove revizije za potrebe Projekta razvoja klastera i transformacije ruralnih područja, sa svim relevantnim kriterijumima, uslovima i aneksima zainteresovana pravna lica mogu preuzeti na internet stranici Ministarstva poljoprivrede, šumarstva i vodoprivrede [www.mpsv.gov.me](http://www.mpsv.gov.me) u sekciji/javne nabavke.

Pisma namjere sa pratećom dokumentacijom dostavljaju se na adresu Ministarstva poljoprivrede, šumarstva i vodoprivrede, Rimski trg 46, Podgorica, sa naznakom za „pismo namjere za iskazivanje interesovanja za nabavku usluga revizije RCTP projekta- IFAD 2023“.

Za sve dodatne informacije vezane za ovaj javni poziv, zainteresovana lica mogu dobiti na mail adresu maja.vukasevic@mpsv.gov.me.

Rok za dostavljanje pisma namjere je 20.04.2023.godine do 10:00 časova.